CELEX: 62021CN0299
Language: mt
Date: 2021-05-07 00:00:00
Title: Kawża C-299/21 P: Appell ippreżentat fis-7 ta’ Mejju 2021 minn EM mis-sentenza mogħtija mill-Qorti Ġenerali (L-Ewwel Awla) fit-3 ta’ Marzu 2021 fil-Kawża T-599/19, EM vs Il-Parlament

25.10.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 431/6
            
         
      Appell ippreżentat fis-7 ta’ Mejju 2021 minn EM mis-sentenza mogħtija mill-Qorti Ġenerali (L-Ewwel Awla) fit-3 ta’ Marzu 2021 fil-Kawża T-599/19, EM vs Il-Parlament
      (Kawża C-299/21 P)
      (2021/C 431/03)
      Lingwa tal-kawża: il-Franċiż
      
         Partijiet
      
      
         Appellant: EM (rappreżentant: M. Casado García-Hirschfeld, avukat)
      
         Parti oħra fil-proċedura: Il-Parlament Ewropew
      
         Talbiet
      
      
                  —
               
               
                  Tannulla s-sentenza tat-3 ta’ Marzu 2021, EM vs Il-Parlament (T-599/19);
               
            
                  —
               
               
                  Tikkundanna lill-Parlament għall-ispejjeż kollha, inklużi dawk sostnuti quddiem il-Qorti Ġenerali.
               
            
         Aggravji u argumenti prinċipali
      
      Permezz tal-ewwel motiv imqajjem quddiem il-Qorti Ġenerali, l-appellant kien invoka l-ksur tal-Artikoli 1 u 31 tal-Karta tad-Drittijiet Fundamentali, kif ukoll l-Artikoli 12 u 12a(3) tar-Regolamenti tal-Persunal, ksur tad-dmir ta’ assistenza u ta’ użu ħażin ta’ poter. Fuq dan l-ewwel motiv, maqsum fi tliet partijiet, il-Qorti Ġenerali tat deċiżjoni fil-punti 42 sa 131 tas-sentenza appellata.
      Permezz tat-tieni motiv miġjub quddiem il-Qorti Ġenerali, l-appellant kien invoka l-ksur tal-prinċipju ta’ amministrazzjoni tajba u tad-dmir ta’ premura, kif ukoll żball manifest ta’ evalwazzjoni. Fuq dan il-motiv, il-Qorti Ġenerali tat deċiżjoni fil-punti 142 sa 159 tas-sentenza appellata.
      Insostenn tal-appell tiegħu, l-appellant jiżviluppa aggravju uniku, ibbażat fuq l-iżnaturament tal-fatti, fuq żbalji manifesti ta’ evalwazzjoni li jwasslu għal motivazzjoni insuffiċjenti u ineżatta fid-dritt. Il-Qorti Ġenerali kienet għalhekk iddeċidiet infra petita. Fil-kuntest tal-appell, l-appellant jikkontesta b’mod partikolari l-punti 51 sa 57, 66 sa 69, 100 sa 103, 109, 126 sa 131, 145 u 146, 148 u 149, 170 u 171 tas-sentenza appellata.